Paterna recull més de 2.000 mantes en set dies al punt d'Ajuda a Ucraïna
15/03/2022

# Paterna recull més de 2.000 mantes en set dies al punt d'Ajuda a Ucraïna

[![Paterna recull més de 2.000 mantes en set dies al punt d'Ajuda a Ucraïna ](/images/noticias/2022/3/7955/7955_lg.jpg)](/images/noticias/2022/3/7955/7955_lg.jpg)

15.03.2022

*   L'Alcalde de Paterna, Juan Antonio Sagredo ha agraït “l'enorme solidaritat dels paterners i paterneres amb el poble d'Ucraïna”.
*   L'Ajuntament de Paterna va aprovar la setmana passada en un ple extraordinari una donació de 10.000 euros a Farmamundi per a l'enviament urgent de medicaments i material sanitari a Ucraïna.

L'Ajuntament de Paterna ha recollit, en tot just 7 dies, més de 2.000 mantes en el Punt d'Ajuda Oficial a Ucraïna que el consistori habilità la setmana passada en el Gran Teatre Antonio Ferrandis de la ciutat.

Hui mateix, personal de l'empresa pública Gestió i Serveis de Paterna (GESPA) ha fet lliurament d'aquestes mantes, ordenades en caixes paletitzades i fleixades, en el centre logístic que la Generalitat Valenciana ha instal·lat en Fira València perquè siguen distribuïdes a través del comboi d'ajuda humanitària que l'administració autonòmica està coordinant amb els governs d'Ucraïna i Polònia.

L'Alcalde de Paterna, Juan Antonio Sagredo ha agraït _“l'enorme solidaritat dels paterners i paterneres amb el poble d'Ucraïna”_ al mateix temps que ha recordat que la setmana passada es va aprovar en ple extraordinari una donació de 10.000 euros de l'Ajuntament de Paterna a Farmamundi per a l'enviament urgent de medicaments i material sanitari a Ucraïna.

El Punt d'Ajuda a Ucraïna de Paterna tornarà a estar operatiu en el moment que les autoritats autonòmiques així ho requerisquen.